30-тәи ашықәсқәа XX ашәышықәсазы Аԥснытәи АССР Алхратә комитет хада ахантәаҩы Н. А. Лакобеи Петербургтәи Асахьаҭыхра академиа апрофессор Сегаль Иусеф Андреи-иԥеи реибадырра шьаҭас иаиуит Аԥсны асахьаҭыхратә ҟазаратә школ аартра.
Апедагогикатә ҿиарақәа рхыҵхырҭаҿы дгылан Иу. А. Сегаль.
Ари аҵараиурҭаҿы раԥхьатәи рҵаҩцәас иҟан: С. Данишев- ски, Гауш, В. Петров, Н. Гороховцев, В. Европина, Л. Невски.
Иахьа Аҟәатәи асахьаҭыхратә ҵараиурҭа ихьӡ ахуп Алеқ- сандр Константин-иԥа Чачба – раԥхьаӡатәи аԥсуа профессио- налтә сахьаҭыхҩы, аҟазараҭҵааҩ, акритик, Петербурги Мо- сквеи атеатртәи адекоративтәи ҟазара рыҿиара иузаҟәымҭхо зыхьӡ адҳәалаз.
2014 шықәса рзы Аԥсны аҳҭнықалақь Аҟәа иқәыргылан ибаҟа (аскульптор Амиран Адлеиба).
Иахьа Аҟәатәи асахьаҭыхратә ҵараиурҭа ашьаҭаркҩцәа ртрадициақәа еиқәнархоит, еиханаҳауеит.
Афакультетқәеи азанааҭқәеи:
- Аҿыханҵа-асахьаҭыхҩы – аҿыханҵаҩ, арҵаҩы.
- Аскульптор-асахьаҭыхҩы – аскульптор, арҵаҩы.
- Ацәамаҭәа адизаин – адизаин.
- Асахьаҭыхратә кыцлых – акыцлых аҟаза.
Арҵара 9–11 класс ирылгахьоу рзы:
арҵара аҿҳәара –3 шықәса;
арҵара аформа – ҽынлатәи;
азеиԥшнхарҭа – амаӡам.
Арҵара азанааҭқәа зегь рыла – хәыда-ԥсада.
Иаҭаху адокументқәа: аттестат (9, ма 11 класс), апаспорт, мамзаргьы аиразы аршаҳаҭга, афото Зх4 (6 ц.), амедицинатә шәҟәы (аформа 086), аҷкәынцәа рзы арратә комиссариат аҟынтәи ашәҟәы.